Dante Alighieri (14 Mei/13 Juni 1265 - 13/14 Septemba 1321) alikuwa mshairi bora wa lugha ya Kiitalia, mwenyeji wa mji wa Firenze, Italia. Anasifiwa kama baba wa lugha ya Kiitalia akiwa mwanashairi maarufu wa kwanza aliyeandika kwa lugha ya watu badala ya Kilatini cha wataalamu na wasomi. Hutazamwa pia kama mshairi muhimu zaidi wa kipindi cha zama za kati za Ulaya. Upande wa dini, alikuwa Mkristo wa Kanisa Katoliki, tena mwanachama wa Utawa wa Tatu wa Mt. Fransisko. Kazi yake kuu ni shairi refu la Divina Commedia ambamo anatoa habari za safari yake ya kidhahania huko ahera akipitia jehanamu, toharani hadi paradiso. Ndiyo sehemu tatu za shairi lake zinazomwezesha kukiri imani yake ya Kikristo na kuchukua msimamo kuhusu watu na matukio hasa ya wakati wake. Sanamu ya Dante Alighieri mjini Napoli. Maskhara ya uso wa Dante Alighieri iliyochukuliwa baada ya kifo chake. Kaburi la Dante Alighieri katika kanisa la Basilica di Santa Croce mjini Firenze Allitt, John Stewart (2011). Dante, il Pellegrino, Edizioni Villadiseriane (in Italian), Villa di Serio (BG).  Gardner, Edmund Garratt (1921). Dante. London: Oxford University Press.